Tolong jelaskan mengenai Permukaan air ڤرموكأن اير dari Sumber air dalam bahasa melayu

Air permukaan adalah air di sungai, tasik atau tanah lembap air tawar. Air permukaan secara semula jadi diisi oleh pemendakan dan hilang secara semula jadi melalui pembuangan ke lautan, penyejatan, penyejatpeluhan danimbuhan air bawah tanah.

Walaupun satu-satunya masukan semula jadi untuk sistem air permukaan adalah curah hujan di daerah aliran airnya, jumlah air dalam sistem tersebut pada waktu tertentu juga bergantung pada banyak faktor lain. Faktor-faktor ini merangkumi kapasiti penyimpanan di tasik, tanah lembap dan takungan buatan, kebolehtelapan tanah di bawah jasad penyimpanan ini, ciri-ciri larian tanah di legeh, waktu kerpasan dan kadar penyejatan tempatan. Semua faktor ini juga mempengaruhi perkadaran kehilangan air.

Kegiatan manusia boleh memberi kesan besar dan kadang-kadang merosakkan faktor-faktor ini. Manusia sering meningkatkan kapasiti penyimpanan dengan membina takungan dan mengurangkannya dengan mengeringkan tanah lembap. Manusia sering meningkatkan kuantiti dan kecepatan larian air dengan membuka kawasan dan mengubah aliran sungai.

Namun demikian, dalam jangka panjang, kadar purata curah hujan di daerah aliran sungai adalah batas atas untuk penggunaan purata air permukaan semula jadi dari legeh tersebut.

Air permukaan semula jadi dapat ditambah dengan mengimport air permukaan dari legeh lain melalui terusan atau saluran paip. Ia juga dapat ditambahkan secara tiruan dari sumber lain yang disenaraikan di sini, namun dalam amali, kuantitinya sangat sikit. Manusia juga boleh menyebabkan air permukaan "hilang" (iaitu tidak dapat digunakan) melalui pencemaran.

Brazil dianggarkan mempunyai bekalan air tawar terbesar di dunia, diikuti oleh Rusia dan Kanada.

Aliran bawah sungai اليرن باوه سوڠاي

Sepanjang aliran sungai, jumlah isi padu air yang diangkut ke hilir sering kali merupakan gabungan aliran air bebas yang dapat dilihat bersama-sama dengan sumbangan besar yang mengalir melalui batu dan enapan yang mendasari sungai dan dataran banjirnya yang disebut zon hiporeik. Bagi kebanyakan sungai di lembah besar, komponen aliran yang tidak kelihatan ini mungkin melebihi aliran yang kelihatan. Zon hiporeik sering membentuk antara muka dinamik antara air permukaan dan air bawah tanah dari akuifer, pertukaran aliran antara sungai dan akuifer yang mungkin terisi penuh atau habis. Ini amat ketara di kawasan karst di mana lubang dan sungai bawah tanah adalah perkara biasa.

Air bawah tanah اير باوه تانه

Air bawah tanah adalah air tawar yang terletak di ruang liang bawah tanah dan batu. Ia juga air yang mengalir di dalam akuifer di bawah muka air tanah. Kadang-kadang ia berguna untuk membuat perbezaan antara air bawah tanah yang berkait rapat dengan air permukaan dan air bawah tanah dalam akuifer (kadang-kadang disebut " air fosil ").